jkorsvik/nowiki_second_scrape_merged huggingface dataset:
La paloma

«La paloma» er en spansk sang som har blitt produsert og nytolket i forskjellige kulturer, settinger, arrangementer og innspillinger i de siste 140 årene. Sangen ble skrevet av den spanske komponisten Sebastián Yradier (urspr. Sebastián de Iradier y Salaverri) etter at han besøkte Cuba i 1861. Yradier kan ha komponert «La paloma» omkring 1863, bare to år før han døde ukjent i Spania uvitende om hvor populær hans sang ville bli.
Innflytelsen til den lokale kubanske habaneraen gir sangens dens karakteristiske og distinkte rytme. Meget raskt ble «La paloma» populær i Mexico og spredte seg snart rundt i verden. På mange steder, innbefattet Afghanistan, Filippinene, Goa, Hawaii, Mexico, Romania, Spania, Tyskland og Zanzibar har den oppnådd status som en kvasi-folkesang.
I årenes løp har «La paloma» hatt oppsving og tilbakegang periodevis, men aldri dødd hen. Den kan betraktes som én av de første universelle populære hitene og har appellert til artister med forskjellige musikalske bakgrunner. 
Sangen kom i Guinness rekordbok ved å bli sunget av det største koret, 88 000 mennesker, i Hamburg, 9. mai 2004.


== Motivet ==
Motivet til «La paloma» («duen») kan spores tilbake til en episode som inntraff i år 492 før Kristus ved innledningen til Darius' invasjon av Hellas, en tid da den hvite duen ennå ikke hadde blitt sett i Europa. Den persiske flåten under Mardonius ble fanget i en storm langs kysten til Athos. Det inspirerte til forestillingen om at slike fugler bar hjem det siste kjærlighetsbudskapet til en sjømann, som er savnet til sjøs. Dette temaet om at en siste forbindelse til kjærligheten overvinner død og atskillelse blir gjenspeilet i «La paloma». Mens teksten nødvendigvis ikke alltid er tro mot originalen synes sangens sjel å overleve alle forsøk på å støpe den om i hvilken som helst form og fasong og er i stand til å uttrykke spenningen mellom adskillelse og ensomhet, til og med død, og kjærlighet.


== Norsk versjon ==
Trygve Fjeld har skrevet en norsk tekst. Den norske tittelen er også «La paloma».


=== Innspilling ===
Kongsberg Pikekor (Dir.: Anders Fotland) med Arnt Haugens kvintett. Utgitt på EP-platen Philips 421 665 i 1961.


== Filmer ==
«La paloma» har blant annet blitt spilt i disse filmene:

Don Juan (The Private Life of Don Juan) (1934). Spilt som bakgrunnsmusikk ofte.
La Paloma (La Paloma. Ein Lied der Kameradschaft) (1934). Fremført av Liselotte Malkowsky.
Juarez (1939). Sunget utenfor bildet to ganger av en uidentifisert kvinne. Gjentatt før Maximilians henrettelse av en uidentifisert kvinne.
Nattfugler i St. Pauli (Große Freiheit No. 7) (1944). Fremført av Hans Albers.
La Paloma (1959)
Stengte dører (Adua e le compagne) (1960)
Blue Hawaii (1961) Fremført av Elvis Presley.
Ubåten (Das Boot)  (1981). Fremført av Rosita Serrano.
Åndenes hus (The House of the Spirits) (1999). Fremført av Rosita Serrano.


== Referanser ==
Ramires

Ramires Santos do Nascimento (også kjent som bare Ramires, født 24. mars 1987) er en brasiliansk fotballspiller som fra 27. november 2020 er klubbløs.
Han har også spilt flere kamper på det brasilianske landslaget, og ble våren 2010 tatt ut i troppen til VM i fotball 2010 av landslagstrener Dunga. Fire år senere var han igjen i den brasilianske troppen til VM 2014 på hjemmebane i Brasil.


== Spillerkarriere ==
Ramires begynte sin karriere som ungdomsspiller hos Joinville i 2005. Etter å ha vært på utlån til Cruzeiro resten av 2007-sesongen signerte han under for klubben permanent i januar 2008. Her spilte han i om lag en sesong før den portugisiske storklubben SL Benfica la inn et bud på 7,5 millioner euro i mars 2009 og tilbød Ramires en femårskontrakt.


=== Chelsea ===
Den 4. august 2010 annonserte Benfica at de hadde gjort en avtale med den engelske Premier League-klubben Chelsea og en tredjepartseier om en overgang verdt £17 millioner. Ramires fullførte denne overgangen til Chelsea den 13. august og signerte under på en fireårskontrakt. Han ble i februar 2016 solgt til kinesiske Jiangsu FC der han spiller med Alex Teixeira.


== Landslagskarriere ==
Ramires debuterte for Brasil den 6. juni 2009 i en VM-kvalifiseringskamp mot Uruguay. Han var dessuten med i Troppen til Brasils U-23 landslag som deltok under OL i Beijing i 2008. For A-landslaget var han med på å vinne Confederations Cup 2009. I midten av mai 2010 ble han tatt ut til VM i fotball 2010 av landslagstrener Dunga som én av 23 spillere. Han var også i den brasilianske troppen til VM 2014 på hjemmebane i Brasil.


== Meritter ==
São PauloCampeonato Mineiro: 2008, 2009BenficaTaça da Liga: 2009/2010
Liga Sagres: 2009/2010ChelseaFA-cupen: 2011/2012
UEFA Champions League: 2011/2012BrasilConfederations Cup: 2009


== Referanser ==


== Eksterne lenker ==
(en) Ramires – Olympedia 
(en) Ramires – Sports-Reference (OL-resultater – arkivert) 
(pt) Ramires – Brasils olympiske komité 
(en) Ramires – FIFA 
(en) Ramires – UEFA 
(fr) Ramires – LÉquipe 
(en) Ramires – Transfermarkt 
(en) Ramires – national-football-teams.com 
(en) Ramires – WorldFootball.net 
(en) Ramires – Soccerbase.com 
Spillerprofilen til Ramires hos ESPN Soccernet
Gunpowder

Gunpowder er i mange land utenfor Kina navnet på et grønn kinesisk te, som sies å ha fått sitt navn ettersom det skal ligne krutt (engelsk gunpowder). Teen har imidlertid formen av små grønne kuler og ingen likhet med krutt, ikke heller med svartkruttet som ble benyttet fram til omkring år 1900. 
Det benyttes som regel grønn te eller oolong.På kinesisk er teen, som er blitt dyrket siden Tangdynastiet, derimot kjent som zhu cha (珠茶) eller «perlete» (som ikke må forveksles med den mer moderne taiwanske perlete som er et melkete med stivelseskuler).
I Kina stammer teen fra provinsen Zhejiang på østkysten.


== Referanser ==
Margareta Winberg

Gun Margareta Winberg (født Gustafsson 13. august 1947 i Sjuntorp i Fors församling i Västergötland) er en svensk sosialdemokratisk politiker, tidligere riksdagsmedlem, likestillingsminister, visestatsminister, diplomat og styreleder i Svenska Spel fra 2008.


== Referanser ==


== Eksterne lenker ==
(en) Margareta Winberg – kategori av bilder, video eller lyd på Commons 
(sv) Margareta Winberg hos Sveriges riksdag
Chun Mee

Chun Mee (kinesisk: 珍眉茶, pinyin: Zhēnméi chá) er en populær grønn te fra Kina.
Chun Mee er kraftig med en lett røksmak og i det hele mer syrlig og mindre søt enn andre grønne teer. Den ble opprinnelig kun dyrket i provinsen Jiangxi men dyrkes nå også i andre provinser, som i Anhui og i Zhejiang. Den betegnes gjerne som 9371.
Ordet Chun Mee betyr «kostelige øyenbryn». Teen fikk det navnet fordi man mente at bladene minnet om små øyenbryn. 
Chun mee-te er blitt gransket sammen med Assam Bukial-te for å lære om infusjonsgradden av kaffein.


== Referanser ==
Da Fang-te

Da Fang-te (kinesisk: 大方茶) er et type grønn te som dyrkes sør for  Huang Shan-fjellene i fylket Yi i provinsen Anhui i Kina. Den minner om  Longjing-te og har en nøtteaktig aroma.
Olaus Martens Nicolaissen

Olaus Martens Nicolaissen (født 29. desember 1846 på Dyrøya, Øksnes i Nordland, død 1. februar 1924 i Tromsø) var en norsk antikvar og arkeolog.
Han overtok ansvaret for den antikvariske samlingen ved Tromsø museum samtidig som han var lærer ved Tromsø seminar fra 1880 frem til sin død i 1924. Nicolaissen gjorde en stor innsats i arkeologisk grunnforskning ved å registrere fornminner fra Lurøy til Sør-Varanger. Han foretok også en rekke utgravninger, særlig av gravhauger.
Nicolaissen mottok i 1922 Kongens fortjenstmedalje for sine arkeologiske arbeider.Han samlet også inn folkeminne, og gav ut blant annet Sagn og eventyr fra Nordland (1879).


== Skjønnlitterære utgivelser ==
Sagn og eventyr fra Nordland (1879)
Sagn og eventyr fra Nordland : anden samling (1887)
Fra Nordlands fortid : sagn og historie (1889)
Fra Nordlands fortid : sagn og smaabilleder (1891)
Fra Nord-Norge : skisser og sagn (1919)


== Referanser ==


== Eksterne lenker ==
(no) Olaus Martens Nicolaissen i Store norske leksikon
Romsdalsbanken

Romsdalsbanken, offisielt Romsdal Sparebank, er en sparebank i Romsdal som ble til 1. januar 2018 som et resultat av fusjonen mellom Bud, Fræna og Hustad Sparebank (stiftet 1971) og Nesset Sparebank (stiftet 1878).Banken har hovedkontor i Elnesvågen, men også avdelingskontor i Eidsvåg og i Lingedalen i Molde, samt automatsoner i Bud, Elnesvågen og Farstad.
Fredag 24. april 2020 ble egenkapitalbevisene i Romsdal Sparebank notert på Merkur Market/Euronext Growth på Oslo Børs. Bankens tickerkode er ROMSB-ME. 1.964.700 egenkapitalbevis ble tatt opp til notering.


== Bud, Fræna og Hustad Sparebank ==
Bud, Fræna og Hustad Sparebank har sin historie tilbake til 1800-tallet:
10. april 1883 ble Bod Øre Sparekasse opprettet. I 1901 skiftet de navn til Bud Laaneindretning og igjen 19. desember 1926 til Bud Sparebank.
I 1896 kom Frænen Sparebank, på folkemunne kalt «Løsetbanken». Den gikk konkurs i 1936.
I 1903 ble Hustad Sparebank opprettet.
I 1911 kom Indre Frænen Privatbank, på folkemunne kalt «Kammersbanken». 22. oktober 1926 ble de til Indre Frænens Sparebank.31. desember 1966 ble Hustad Sparebank og Indre Frænens Sparebank slått sammen til Fræna Sparebank. 1. januar 1972 ble Bud Sparebank og Fræna Sparebank slått sammen til Bud, Fræna og Hustad Sparebank.


== Referanser ==


== Eksterne lenker ==
Offisielt nettsted
Eldbjørg Brekke

Eldbjørg Brekke (født 12. mai 1954) er en norsk forfatter bosatt på Lillehammer. Hun debuterte med romanen Blenda, utgitt på Samlaget i 2007.
I 2010 ga hun ut kunstboka Et kjærlighetens menasjeri på eget forlag. Boka ble utgitt i tilknytning til Litteraturfestivalen på Lillehammer i mai 2010.


== Bibliografi ==
Cirandas, dramatikk, Norsk musikkinformasjon (1987)
Blenda, roman, Samlaget (2007)
Et kjærlighetens menasjeri, eget forlag (2010)


== Kilder ==
Presentasjon av Eldbjørg Brekke i Forfatterkatalogen på Forfattersentrums nettsider
Presentasjon av Eldbjørg Brekke på Samlagets nettsider
Thorleif Sjøvold

Thorleif Sjøvold (født 27. september 1914 på Nøtterøy, død 2001 i Oslo) var en norsk arkeolog.
Han vokste opp i Tønsberg og på Nøtterøy, flyttet til Oslo 18 år gammel, og avtjente militærtjenesten i Garden. I 1935 begynte han å studere, og ble cand. mag. med fagene engelsk, norsk og historie. Mens han tok historie fulgte han A.W. Brøggers forelesninger, og ble betatt av arkeologien. Det ble dermed til at han tok magistergrad i nordisk arkeologi i 1943.
Han ble da ansatt i et vikariat ved Historisk museum i Bergen, og fikk fast ansettelse som konservator i 1945. Han ble deretter ansatt som bestyrer ved arkeologisk avdeling ved Tromsø museum i 1946, og ble i stillingen fram til 1950. Da ble han tilsatt som underbestyrer ved Universitetets Oldsaksamling i Oslo. I 1968 gikk han over i undervisningsstilling som dosent, og fra 1971 som professor i nordisk arkeologi. Sjøvold ble i 1967 innvalgt som medlem i Det Norske Videnskaps-Akademi.


== Bibliografi ==
The Iron Age Settlement of Arctic Norway 1. bind (1962)
The Iron Age Settlement of Arctic Norway 2. bind (1974)
The Scandinavian Relief Brooches of the Migration Period (1993)


== Eksterne lenker ==
«Thorleif Sjøvold» hos Store norske leksikon
Kang Min-soo

Kang Min-soo (født 14. februar 1986 i Goyang, Gyeonggi) er en sørkoreansk fotballspiller som spiller for Suwon Samsung Bluewings i K-League, den øverste fotballdivisjonen i Sør-Korea. Han spiller som forsvarer.


== Referanser ==


== Eksterne lenker ==
(en) Kang Min-soo – Olympedia 
(en) Kang Min-soo – Sports-Reference (OL-resultater – arkivert) 
(en) Kang Min-soo – FIFA 
(en) Kang Min-soo – K League database 
(en) Kang Min-soo – national-football-teams.com 
(en) Kang Min-soo – WorldFootball.net 
(en) Kang Min-soo – Soccerway 
(en) Kang Min-soo – FBref 
(es) Kang Min-soo – as.com 
National Team Profil
Foziling-demningen

Foziling-demningen er en demning med vannkraftverk i sideelva Pi til elva Huai He i Kina, i fylket Huoshan i provinsen Anhui. Den ble anlagt på ordre fra formann Mao Zedong etter store oversvømmelser i 1950, og sto ferdig i januar 1954. Det var den første større oppdemmingen under kommunistene, og tjener både irrigasjon, akvakultur, flomkontroll og kraftproduksjon. Installert produksjonskapasitet er 31 MW.
Foziling er en buedam i betong, og er 510 meter lang og inntil 74,4 meter høy.  Den er en betydelig lokal turistattraksjon.
Poste restante

Poste restante (fr. «gjenliggende post»), er innenfor postvesenet den internasjonale termen fastsatt av Verdenspostforeningen for at en forsendelse kan hentes av mottaker på et postkontor.
Poste restante angis som utdelingsadresse på forsendelsen. Ulike land har ulike regler for hvor lenge en forsendelse adressert til Poste restante blir liggende på adressatpostkontoret før det returneres.


== Poste restante-adressering i Norge ==
Fullt navn på mottaker (eks. Arne Hansen)
Poste restantePostkontor (eks. Haugen postkontor)Postnummer Poststed (eks. 3942 Åsen)
Posten har adressesøk Arkivert 26. mars 2015 hos Wayback Machine. som kan benyttes for å finne korrekt postadresse.


== Eksterne lenker ==
Poste restante på svenske Posthistoriska sällskapets wiki
Saint Vincent og Grenadinene under Sommer-OL 2000

Saint Vincent og Grenadinene under Sommer-OL 2000. Fire sportsutøvere, to menn og to kvinner fra Saint Vincent og Grenadinene deltok i to sporter, friidrett og svømming under Sommer-OL 2000 i Sydney. Det var fjerde gangen som Saint Vincent og Grenadinene deltok i et sommer-OL, de vant ikke noen medaljer. 


== Medaljer ==


== Referanser ==


== Eksterne lenker ==
«ST VINCENT AND THE GRENADINES». IOC - Official website of the Olympic Movement. 28. august 2016. Besøkt 28. august 2016.
Vanuatu under Sommer-OL 2000

Vanuatu under Sommer-OL 2000. Tre sportsutøvere, to menn og en kvinne fra Vanuatu deltok i to grener, friidrett og bueskyting under Sommer-OL 2000 i Sydney. Det var fjerde gangen som Vanuatu deltok i et sommer-OL. De vant ingen medaljer.


== Medaljer ==
De dødes natt

De dødes natt (Die Nacht der Toten) er et symfonisk dikt av komponisten Hjalmar Borgström.
De dødes natt, opus 16, har undertittelen «Symfonisk Digtning for klaver, strykeorkester, trompet og tam-tam». Stykket ble fullført i 1905 og ble uroppført i Berlin samme år. Det finnes ingen kilder som sier at verket noen gang har blitt framført i Norge. I 2010 ble De dødes natt spilt inn på CD av dirigenten Terje Boye Hansen, pianisten Nils Anders Mortensen og Norrlandsoperans Symfoniorkester på plateselskapet Simax. 
De dødes natt bygger på en eventyraktig tekst som komponisten Hjalmar Borgstrøm trolig har forfattet selv. Handlingen foregår om natten på en kirkegård. Musikken og tematikken kan minne om både Franz Liszts pianokonsert Totentanz, og særlig Camille Saint-Saëns' Danse Macabre.


== Kilder ==
Hjalmar Borgstrøm: Sjelen, døden og musikken av Erling E. Gulbrandsen (programkommentarer i plateomslaget til ovenfor nevnte CD).
Vanuatu under Sommer-OL 2004

Vanuatu under Sommer-OL 2004. To sportsutøvere, en mann og en kvinne fra Vanuatu deltok i friidrett under Sommer-OL 2004 i Athen. Det var femte gangen som Vanuatu deltok i et sommer-OL. Deltagerne vant ingen medaljer.


== Medaljer ==
H.B. Storck

Hermann Baagøe Storck (født 18. februar 1839 i Skibby i Horns Herred, død 4. desember 1922 i København) var en dansk arkitekt, professor og illustratør. Han arbeidet både med nybygg og med restaureringer. 


== Liste over verker – utvalg ==
Landmandsbankens Nørre Afdeling, nå Danske Bank, Frederiksborggade 11 i København (1882–83)
Museumsbygning for Den Hirschsprungske Samling, Stockholmsgade 2 i København (1908–11, fredet)


=== Restaureringer og ombygginger ===
Viborg domkirke Fullføring av N.S. Nebelong og Julius Tholles arbeid samt utstyr med inventar og dekorasjoner (1871–76)
Helligåndskirken (med inventar, 1878–80)
Ledøje kirke (1887–92)
Velling kirke (1890)
Bjernede kirke (1890–92)
Helligåndshuset i København, (1894–96, 1903–04)
Fjenneslev kirke (1898)
St. Bendts kirke i Ringsted (1900–09)


== Eksterne lenker ==
(da) H.B. Storck på Kunstindeks Danmark / Weilbachs Kunstnerleksikon
Critérium du Dauphiné 2010

Critérium du Dauphiné 2010, den 62. utgaven av sykkelrittet Critérium du Dauphiné ble arrangert fra 6. til 13. juni 2010 i Frankrike. Rittet bestod av en prolog og 7 etapper. Janez Brajkovič vant rittet sammenlagt.
22 lag ble invitert til å delta.

ProTour-lag: AG2R La Mondiale, Astana, Caisse d'Epargne, Euskaltel-Euskadi, Footon-Servetto, Française des Jeux, Garmin-Transitions, Team HTC-Columbia, Katjusja, Lampre-Farnese Vini, Liquigas-Doimo, Milram, Omega Pharma-Lotto, Quick Step, Rabobank, Team Saxo Bank, Team RadioShack og Team Sky.
Profesjonelle kontinentallag: Bbox Bouygues Télécom, Cervélo TestTeam, Cofidis og Saur-Sojasun.


== Etapper ==


=== Søndag 6. juni 2010 – prolog: Évian les Bains, 6,8 km (ITT) ===


=== Mandag 7. juni – etappe 1: Évian les Bains > Saint Laurent du pont, 191 km ===


=== Tirsdag 8. juni – etappe 2: Annonay – Bourg Saint Andéol, 177 km ===


=== Onsdag 9. juni – etappe 3: Monteux > Sorgues (Tempo), 49 km ===


=== Torsdag 10. juni – etappe 4: Saint Paul Trois Châteaux > Risoul, 210 km ===


=== Fredag 11. juni – etappe 5: Serre Chevalier > Grenoble, 144 km ===


=== Lørdag 12. juni – etappe 6: Crolles > Alpe d’Huez, 152 km ===


=== Søndag 13. juni – etappe 7: Allevard les Brains > Sallanches, 148 km ===


== Sluttresultater ==


=== Sammenlagt ===


=== Poengtrøya ===


=== Klatretrøya ===


=== Lagkonkurransen ===


== Eksterne lenker ==
Offisielt nettsted 
(en) Critérium du Dauphiné 2010 – kategori av bilder, video eller lyd på Commons
Rogaland Grand Prix 2010

Rogaland Grand Prix 2010 i landeveissykling var den 3. utgaven av Rogaland Grand Prix, og ble arrangert 30. mai 2010. Løpet ble vunnet av ukrainske Vitalij Popkov, som stakk ifra på finalerundene i Stavanger sentrum. Dette var første året der ingen nordmenn havnet på pallen.


== Deltagende lag ==
25 lag stilte til start, av dem 10 utenlandske.


== Resultater ==
NB! Hovedfeltet ble tatt ut før målgang da de var over fem minutter etter på de siste rundene.


== Eksterne lenker ==
(en) Rogaland Grand Prix 2010 - ProCyclingStats 
Fullstendig resultatliste, 2010
Finland under Sommer-OL 2000

Finland under Sommer-OL 2000. Sytti sportsutøvere, førti menn og tretti kvinner fra Finland deltok i seksten sporter under Sommer-OL 2000 i Sydney. Finland kom på 31.-plass med to gull-, en sølv- og en bronsemedalje. Friidrettsutøveren Olli-Pekka Karjalainen var Finlands flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 14. juli 2011 hos Wayback Machine. på sports-reference.com
Finland under Sommer-OL 2004

Finland under Sommer-OL 2004. Femtitre sportsutøvere fra Finland deltok i tolv sporter under Sommer-OL 2004 i Athen. Finland kom på delt 62.-plass med to sølvmedaljer. Seileren Thomas Johanson var Finlands flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 12. februar 2009 hos Wayback Machine. på sports-reference.com
Usbekisk sum

Sum (valutakode: UZS) er valutaen i Usbekistan. Den er delt inn i 100 tiyin.


== Historie ==
Som de fleste andre land som tilhørte Sovjetunionen fortsatte Usbekistan å bruke rubler en stund etter Sovjetunionens fall. Etter hvert gikk Usbekistan gradvis over til egen valuta samtidig som de moderniserte rubler verdien kontinuerlig. I 1994 introduserte de sin egen valuta kalt sum.
Grethe Støa Birketvedt

Grethe Støa Birketvedt (født 17. september 1942) er en norsk forsker, lege med doktorgrad, musiker og forfatter. Hun har utgitt flere bøker om slanking. 
Birketvedt avla doktorgrad ved Universitetet i Tromsø i 1995 og har siden forsket ved University of Pennsylvania fra 1995–2000 og ved Mount Sinai School of Medicine fra 2000 til 2006. Hun har siden arbeidet ved Oslo Universitetssykehuset og Universitetssykehuset I Tromsø med overvekt og fedme og er fortsatt aktiv som forsker. Hun har publisert over 45 forskningsartikler, har skrevet flere bøker både fagbøker, barnebøker, musikaler og diktsamlinger. Den siste fagboka for personer som ønsker å endre sin livsstil er Med Kroppen I Hodet, en bok som forteller om regulering mellom hodet og kroppen når det gjelder metthet og sult. Den siste boka hun har gitt ut kom i 2016 og er en barnebok med tittelen Innsjøen som gråt.
Grethe Støa Birketvedt har flere patenter  innen overvekt og fedme og er brukt som foredragsholder innenfor sitt fagfelt.
Hun er medlem av Editorial panel for 2 av E-Cronicons tidsskrifter; Nutricion og NeurologyHun ble i 2008 anklaget av VG for å være æresprofessor ved et falskt universitet og ha forfalsket akademiske dokumenter..


== Bibliografi ==
På avstand (Lyrikk, 1977)
Det er dager (Lyrikk, 1979)
Musikklek (Plate/CD, 1980)
Musikklek (Barnebok, 1980)
Hildelin – et symfonisk dikt (Lyrikk, 1980)
Lattergata 3 (Dramatikk, 1986)
Cirkus i by’n (Dramatikk, 1993)
I planetens lys (Lyrikk, 1993)
Vriompeisen (Musikk, Musikkforlag, 1997)
Vektreduksjon (Sakprosa, Tano, 2000)
Med kroppen i hodet (Sakprosa, Versal, 2008)
Innsjøen som gråt (Barnebok, To Streker 2016)


== Referanser ==


== Eksterne lenker ==
Presentasjon av Grethe Støa Birketvedt i Forfatterkatalogen på Forfattersentrums nettsider
Turkmensk manat

Turkmenistansk manat (TMT) er valutaen i Turkmenistan.
Manaten ble opprettet av den selvstendige nasjonen Turkmenistan etter Sovjetunionens fall for lettere å kunne føre landets egen økonomi og for å skape en kulturell identitet. Myntenheten ble innført 1. november 1993. Før innføringen ble russiske rubler fortsatt brukt.
Arkitekturåret 1701

Arkitekturåret 1701 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1701.


== Bygninger ==
1700→1725: Oppdelingen av rue du Bac i Paris
1699→1712: Byggingen av Castle Howard av John Vanbrugh og Nicholas Hawksmoor pågår.
1696→1713: Byggingen av palasset Schönbrunn i Wien av Johann Bernhard Fischer von Erlach pågår.


== Hendelser ==


== Fødsler ==
9. april - Giambattista Nolli, italiensk arkitekt (død 1756)
4. juni -  Nicolai Eigtved, dansk arkitekt (død 1754)
10. november - Johann Joseph Couven, tysk barokk arkitekt (død 1763)


== Dødsfall ==
…


== Se også ==